Oppenheimer (film)

Oppenheimer je americký životopisný triler o Robertovi Oppenheimerovi, jadrovom fyzikovi, ktorý sa podieľal na vývoji prvých jadrových zbraní v rámci projektu Manhattan. Film napísal, produkoval a režíroval Christopher Nolan, ktorý si ako inšpiráciu zobral biografickú knihu o Oppenheimerovi American Prometheus. V hlavných rolách sa predstavili Cillian Murphy, Emily Blunt, Matt Damon, Robert Downey Jr., Florence Pugh, Josh Hartnett, Casey Affleck, Rami Malek a Kenneth Branagh.

Natáčanie filmu bolo oznámené v septembri 2021, keď spoločnosť Universal Pictures vyhrala výberové konanie. Natáčanie začalo koncom februára 2022 a skončilo v máji toho istého roku. Film bol natáčaný v kombinácii veľkoformátového farebného a čiernobieleho filmu IMAX 65mm a 65mm. Rovnako ako vo svojich predchádzajúcich filmoch použil Nolan rozsiahle praktické efekty a minimum CGI.

Premiéra filmu Oppenheimer sa uskutočnila 11. júla 2023 v Paríži a do kín bol v Spojenom kráľovstve a Spojených štátoch uvedený 21. júla 2023, na Slovensku už o deň skôr, a to 20. júla.

Film je na Slovensku neprístupný divákom mladším ako 15 rokov (sexuálne scény, nahota, samovražda).

Obsadenie 
 Cillian Murphy ako Robert Oppenheimer 
 Emily Bluntová ako Katherine „Kitty“ Oppenheimerová 
 Matt Damon ako Leslie Groves 
 Robert Downey Jr. ako Lewis Strauss 
 Florence Pughová ako Jean Tatlock 
 Josh Hartnett ako Ernest Lawrence 
 Casey Affleck ako Boris Pash 
 Rami Malek ako David Hill 
 Kenneth Branagh ako Niels Bohr

Dej 

Film začína ukážkami z Oppeneheimerovej mladosti, pokuse otráviť svojho učiteľa a tiež prvé stretnutie s Nielsom Bohrom. Pokračuje jeho príchodom do Princetonu a prakticky celý film je prelínaný ukážkami z jeho procesu pred komisiou AEC a tiež vypočúvaním Lewisa Straussa pred senátom na funkciu ministra hospodárstva vo federálnej vláde (scény z pohľadu Straussa sú natočené čiernobielo). Oppenheimer začína vyučovať kvantovú fyziku na univerzite v Berkley, kde sa ubjavujú jeho ľavicové názory, spozná sa s Jean Tatlockovou, členkou komunistickej strany USA, s ktorou mal pomer. Spozná sa taktiež so svojou budúcou ženou Katherine.

V roku 1942 požiada plukovník, neskôr generál, Leslie Groves Oppenheimera aby viedol projekt Manhattan, s čím nakoniec súhlasí. Pokračuje vo vyvíjaní zbraní, a tiež rieši závažné otázky spojené s jeho minulosťou, ponukou na poskytnutie informácií Sovietskemu zväzu. To rázne odmietne a nahlási, ale pri tom klame čo mu pohorší počas vypočúvania pred komisiou AEC. Po tom, čo je nacistické Nemecko porazené, je veľa vedcov v projekte Manhattan proti ďalšiemu výskumu čo Oppenheimer odmieta. Akonáhle je úspešne vykonaný test Trinity, sú nálože odvezené armádou na použitie v Japonsku. Oppenheimer začína pociťovať výčitky avšak nedáva ich veľmi najavo.

Oppenheimer sa stretne s prezidentom Harrym Trumanom a hovorí mu, že cíti krv na rukách. Prezident ho vysmeje a nazve „ufňukancom“. Film pokračuje zábermi jeho vypočúvania pred komisiou AEC a tiež vypočúvaním Lewisa Straussa pred senátom. Oppenheimer je nakoniec komisiou AEC vyhlásený za lojálneho občana USA ale bezpečnostná previerka mu udelená nie je. Proti Lewisovi Straussovi pred senátom vypovedal David Hill a odhalil plán na verejné zničenie Oppenheimera odobratím mu bezpečnostnej previerky a zriadením značne nespravodlivého procesu pred komisiou z motívu osobnej pomsty. Následkom toho senát zamietol vymenovanie Lewisa Straussa na funkciu vo federálnej vláde.

Referencie

Iné projekty

Externé odkazy

Zdroj 

Filmy USA
Filmové drámy USA
Filmové trilery USA
Britské filmy
Životopisné filmy
Historické filmy
Filmy s tematikou druhej svetovej vojny
Filmy Universal Studios
Filmy z 2023
Filmy režírované Christopherom Nolanom